CELEX: 62016CN0269
Language: el
Date: 2016-05-13 00:00:00
Title: Υπόθεση C-269/16: Αίτηση προδικαστικής αποφάσεως την οποία υπέβαλε ο Letrado de la Administración de Justicia del Juzgado de lo Social n° 2 de Terrassa (Ισπανία) στις 13 Μαΐου 2016 — Elena Barba Giménez κατά Francisca Carrión Lozano

1.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/17
            
         Αίτηση προδικαστικής αποφάσεως την οποία υπέβαλε ο Letrado de la Administración de Justicia del Juzgado de lo Social no 2 de Terrassa (Ισπανία) στις 13 Μαΐου 2016 — Elena Barba Giménez κατά Francisca Carrión Lozano
   (Υπόθεση C-269/16)
   (2016/C 279/23)
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de lo Social no 2 de Terrassa
   
      Διάδικοι στην υπόθεση της κύριας δίκης
   
   
      Ενάγουσα: Elena Barba Giménez
   
      Εναγόμενη: Francisca Carrión Lozano
   
      Προδικαστικά ερωτήματα
   
   
               1)
            
            
               Εφαρμόζονται το άρθρο 6, παράγραφος 1, στοιχείο δʹ, και το άρθρο 7, παράγραφος 2, της οδηγίας 2005/29/ΕΚ (1) στις περιπτώσεις στις οποίες οι τιμές επαγγελματία ρυθμίζονται από κανόνα δικαίου; Σε περίπτωση καταφατικής απαντήσεως, έχει η οδηγία 2005/29/ΕΚ την έννοια ότι αντιβαίνει σε αυτήν ρύθμιση όπως η προβλεπόμενη στο άρθρο 36 του Ley 1/1996, η οποία καθιστά υποχρεωτική την εφαρμογή του νομίμως καθορισμένου καθεστώτος τιμών, παρά το γεγονός ότι ο επαγγελματίας υποπίπτει σε παραλείψεις ή παραπλανητικές πράξεις όσον αφορά τον καθορισμό της τιμής των υπηρεσιών του;
            
         
               2)
            
            
               Έχει το άρθρο 101 ΣΛΕΕ την έννοια ότι αντιτίθεται σε ρύθμιση όπως η προβλεπόμενη στο άρθρο 36 του Ley 1/1996, η οποία υπάγει την αμοιβή των δικηγόρων που παρέχουν υπηρεσίες στο πλαίσιο του συστήματος δωρεάν νομικής συνδρομής, εάν το ένδικο βοήθημα γίνει δεκτό, σε πίνακα αμοιβών ο οποίος εγκρίνεται προηγουμένως από τους δικηγόρους, χωρίς να μπορούν οι αρχές του κράτους μέλους να παρεκκλίνουν από αυτόν;
               Πληροί η εν λόγω ρύθμιση τις προϋποθέσεις της αναγκαιότητας και της αναλογικότητας που προβλέπονται στο άρθρο 15, παράγραφος 3, της οδηγίας 2006/123/ΕΚ (2);
            
         
               3)
            
            
               Έχει το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης την έννοια ότι αντιτίθεται σε ρύθμιση όπως η προβλεπόμενη στο άρθρο 36 του Ley 1/1996, βάσει της οποίας ο δικαιούχος δωρεάν νομικής συνδρομής υποχρεούται, εάν το ένδικο βοήθημα γίνει δεκτό χωρίς να εκδοθεί απόφαση επί των εξόδων της δίκης, να καταβάλει στον δικηγόρο την αμοιβή του βάσει πίνακα τιμών εγκριθέντος από επαγγελματικό σύλλογο, η δε αμοιβή αυτή υπερβαίνει το 50 % του ετήσιου ύψους μιας κοινωνικοασφαλιστικής παροχής;
            
         
      (1)  Οδηγία 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ, 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 2006/2004 του Ευρωπαϊκού Κοινοβουλίου και του Συμβουλίου («Οδηγία για τις αθέμιτες εμπορικές πρακτικές») (ΕΕ L 149, σ. 22).
   
      (2)  Οδηγία 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (ΕΕ L 376, σ. 36).